
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 74 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προϋποθέσεις ίδρυσης και λειτουργίας Στεγών Υπο- 
στηριζόμενης Διαβίωσης Ατόμων με Αναπηρία 

που χαρακτηρίζονται από νοητική υστέρηση. 1 

Καθορισμός ποσοστού ενίσχυσης αναδιάρθρωσης 
στους τευτλοκαλλιεργητές και τους κατόχους 

μηχανών τευτλοεξαγωγής. 2 

Τροποποίηση της απόφασης καθορισμού του αριθ¬ 
μού των ατόμων που θα απασχοληθούν με ανά¬ 
θεση έργου, στο Επιμελητήριο Εικαστικών Τεχνών 
Ελλάδος. 3 


Χαρακτηρισμός ως μνημείου του διωρόφου κτιρίου 
που βρίσκεται εντός του χαρακτηρισμένου ως 
παραδοσιακού οικισμού Μακρινίτσας Πηλίου (Ν. 
Μαγνησίας), φερομένης ιδιοκτησίας «Παρασκευ¬ 
ής Μαργαρίτου και ΣΙΑ Ο. Ε.» (διακριτικός τίτλος 

«Αρχοντικό Μαργαρίτη»). 4 

Απόκτηση της ελληνικής ιθαγένειας από την ομογε¬ 
νή ΧΑΤΖΙΝΟΒΑ ΝΑΝΤΙΑ (ΚΗΑϋΖΗΥΝΟνΑ ΝΑϋΙΥΑ) 
του Ιβάν και της Μαρίας και το ανήλικο τέκνο της 
ΧΑΤΣΙΚ ΘΕΟΔΩΡΑ του Βολοντιμίρ Χάτσικ και της 


Νάντιας Χατζίνοβα. 5 

ΑΠΟΦΑΣΕΙ Σ 

Αριθμ. Π3β/Φ.ΓΕΝ/Γ.Π.θίκ. 3394 (1) 


Προϋποθέσεις ίδρυσης και λειτουργίας Στεγών Υπο- 
στηριζόμενης Διαβίωσης Ατόμων με Αναπηρία που 
χαρακτηρίζονται από νοητική υστέρηση. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 30 του ν. 2072/1992 όπως 
τροποποιήθηκε με το άρθρο 22 του ν. 3329/2005 «Εθνικό 
Σύστημα Υγείας και Κοινωνικής Αλληλεγγύης και λοιπές 
διατάξεις» Φ.Ε.Κ. Α 81/4.4.2005. 

2. Τις διατάξεις του ν.2240/1994 «Συμπλήρωση δια¬ 
τάξεων για την Νομαρχιακή Αυτοδιοίκηση και άλλες 
διατάξεις» (ΦΕΚ 153/Α/1994). 

3. Τις διατάξεις του ν.2218/1994 «Ίδρυση νομαρχιακής 
αυτοδιοίκησης, τροποποίηση διατάξεων για την πρω- 

τοβάθμια αυτοδιοίκηση και την περιφέρεια και άλλες 
διατάξεις» (ΦΕΚ 90/Α/1994). 

4. Τις διατάξεις του ν.2345/1995 «Οργανωμένες υπη¬ 
ρεσίες παροχής προστασίας από φορείς κοινωνικής 
πρόνοιας και άλλες διατάξεις» (ΦΕΚ 213/Α/1995). 

5. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα Κυβερνητικά Όρ¬ 
γανα» όπως κωδικοποιήθηκε με το άρθρο πρώτο του 
π.δ.63/2005 (ΦΕΚ 98/Α'). 

6. Την κοινή απόφαση υπ’ αριθμ. 30356/14.3.2006 του 
Πρωθυπουργού και του Υπουργού Υγείας και Κοινωνικής 
Αλληλεγγύης (Φ.Ε.Κ 311/τ.Β7ΐ5.3.2006) με θέμα «ανάθεση 
αρμοδιοτήτων στους Υφυπουργούς Υγείας και Κοινω¬ 
νικής Αλληλεγγύης Αθανάσιο Γιαννόπουλο και Γεώργιο 
Κωνσταντόπουλο». 

7. Την υπ’ αριθμ. 37930/ΔΙΟΕ 1264 απόφαση ανάθεσης 
στους Υφυπουργούς Οικονομίας και Οικονομικών (ΦΕΚ 
1432/Β'), όπως τροποποιήθηκε με την υπ’ αριθμ. 5773/ 
ΔΙΟΕ 179/13.2.2006 (ΦΕΚ 204/Β') όμοια απόφαση. 

8. Την κοινή απόφαση αριθ. 80030/19.4.2006 του Πρω¬ 
θυπουργού και του Υπουργού Απασχόλησης και Κοινω¬ 
νικής Προστασίας (ΦΕΚ 501/Τ Β719.4.2006) με θέμα «Ανά¬ 
θεση αρμοδιοτήτων στον Υφυπουργό Απασχόλησης και 
Κοινωνικής Προστασίας Γεράσιμο Γιακουμάτο». 

9. Το γεγονός ότι από την παρούσα απόφαση προ- 
καλείται ενδεχόμενη δαπάνη εις βάρος του Κρατικού 
Προϋπολογισμού και των προϋπολογισμών των Ο.Τ.Α. 
α' και β' βαθμού από τυχόν επιχορήγηση ή επιδότηση 
των φορέων που ιδρύουν Σ.Υ.Δ. 

Αρθρο 1 

Σκοπός - Ορισμοί 

Σκοπός της παρούσας είναι ο καθορισμός του θε¬ 
σμικού πλαισίου για την ίδρυση και λειτουργία Στεγών 
Υποστηριζόμενης Διαβίωσης Ατόμων με Αναπηρία που 
χαρακτηρίζονται από νοητική υστέρηση. 

Για τους σκοπούς της παρούσας απόφασης οι ακό¬ 
λουθοι όροι έχουν την έννοια που τους αποδίδονται 
αντίστοιχα κατωτέρω: 

1. «Πρόσωπα με Νοητική Υστέρηση» (Π.ΝΟ.Υ). 

Είναι ειδική κατηγορία Ατόμων με Αναπηρία (ΑμεΑ), 
που χαρακτηρίζονται από νοητική υστέρηση και, ενδε¬ 
χομένως, κινητικές ή αισθητηριακές αναπηρίες ή δευ¬ 
τερογενείς ψυχικές παθήσεις και διαταραχές, και δεν 
μπορούν να διαβιώσουν αυτόνομα χωρίς κατάλληλη 
υποστήριξη. 
















1078 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. «Στέγη Υποστηριζόμενης Διαβίωσης» (Σ.Υ.Δ.). 

Είναι το σύνολο των χώρων που διατίθενται για την 

μόνιμη διαβίωση-κατοικία Π.ΝΟ.Υ. με κατάλληλα οργα¬ 
νωμένη υποστήριξη εκ μέρους Φορέα. 

3. «Φορείς Ίδρυσης και λειτουργίας Σ.Υ.Δ.» (Φορείς). 

Είναι οι φορείς που ιδρύουν Σ.Υ.Δ. και παρέχουν στη 

συνέχεια οργανωμένα όλες τις απαραίτητες υπηρεσίες 
για διαβίωση Π.ΝΟ.Υ. σε αυτές. Φορείς μπορούν να είναι 
είτε φυσικά είτε νομικά πρόσωπα δημοσίου ή ιδιωτικού 
δικαίου κερδοσκοπικού ή μη χαρακτήρα. Δεν μπορούν 
σε καμμία περίπτωση να θεωρηθούν Φορείς οι γονείς ή 
οι δικαστικοί συμπαραστάτες των Π.ΝΟ.Υ. που ενεργούν 
ως φυσικά πρόσωπα για τα τέκνα τους ή τα πρόσωπα 
υπό την δικαστική συμπαράστασή τους. 

4. «Εποπτεύουσα Αρχή». 

Είναι η Διεύθυνση ή το Τμήμα Κοινωνικής Πρόνοιας 
της Νομαρχιακής Αυτοδιοίκησης της έδρας, ή σε περί¬ 
πτωση φυσικού προσώπου της μόνιμης κατοικίας του 
Φορέα. 

Αρθρο 2 

Βασικές Αρχές, Σκοπός και Στόχοι 

1. Η Υποστηριζόμενη Διαβίωση εξυπηρετεί το πρωταρ¬ 
χικό δικαίωμα για ανεξάρτητη διαβίωση κάθε ατόμου 
και στοχεύει παράλληλα στην ανάπτυξη και διατήρη¬ 
ση στο μέγιστο βαθμό των δεξιοτήτων και ικανοτήτων 
των κατοίκων, έτσι ώστε να διαβιούν όσο το δυνατό 
πιο αυτόνομα και ενεργά στο φυσικό περιβάλλον της 
κοινωνίας και σε χώρο διαφορετικό από τον χώρο της 
τυχόν εργασίας τους. 

2. Η Υποστηριζόμενη Διαβίωση στοχεύει επίσης στην 
αποφυγή “περιθωριοποίησης” ή “ιδρυματοποίησης” των 
Π.ΝΟ.Υ. όταν το στενό οικογενειακό περιβάλλον αδυνα¬ 
τεί για οποιοδήποτε λόγο να υποστηρίξει την διαβίωσή 
τους. 

3. Η Υποστηριζόμενη Διαβίωση αντιμετωπίζει το ζήτη¬ 
μα της διαβίωσης - κατοικίας των Π.ΝΟ.Υ με προοπτική 
μακράς διάρκειας, ή δια βίου. Οι Σ.Υ.Δ. αποτελούν “κα¬ 
τοικίες” και η διαβίωση των Π.ΝΟ.Υ. σε αυτές δεν μπορεί 
σε καμία περίπτωση να θεωρηθεί “κλειστή περίθαλψη” 
ή “νοσηλεία”. 

Άρθρο 3 

Υποχρεώσεις Φορέα 

1. Ο Φορέας οφείλει να παρέχει στους φιλοξενού¬ 
μενους όλες τις απαραίτητες υπηρεσίες υποστήριξης 
σύμφωνα με τις αρχές του άρθρου 2 και ειδικότερα 
πρέπει να εξασφαλίζει: 

α. Υγιεινή, άνετη και ασφαλή διαμονή. Κάθε φιλοξενού¬ 
μενος πρέπει να έχει το δωμάτιό του για την επίπλωση 
και διακόσμηση του οποίου πρέπει να έχει λόγο ο ίδι¬ 
ος ή ο δικαστικός συμπαραστάτης του. Σε εξαιρετικές 
μόνο περιπτώσεις είναι επιτρεπτή η συγκατοίκηση δύο 
φιλοξενουμένων σε ένα δωμάτιο. 

β. Υγιεινή και ισορροπημένη διατροφή η οποία να 
παρασκευάζεται κατά προτίμηση μέσα στη Σ.Υ.Δ. με 
συμμετοχή των φιλοξενουμένων. 

γ. Μέριμνα για την συνεχή ιατρική φροντίδα των φι- 
λοξενουμένων. 

δ. Μέριμνα για την εισαγωγή σε νοσηλευτικό ίδρυμα 
οσάκις παρίσταται ανάγκη. 

ε. Μέριμνα για την κατάλληλη ψυχαγωγία και την συμ¬ 
μετοχή των φιλοξενουμένων σε κατάλληλες κοινωνικές 
εκδηλώσεις ανάλογα με τις επιθυμίες του. 


στ. Διαρκή φροντίδα αγωγής για την αξιοποίηση και 
διατήρηση στο μέγιστο δυνατό βαθμό, των προσωπικών 
δεξιοτήτων και ικανοτήτων των φιλοξενουμένων ώστε 
να επιτυγχάνεται ο βέλτιστος βαθμός αυτονομίας, ανά¬ 
πτυξης της προσωπικότητας και άνετης παρουσίας στο 
κοινωνικό περιβάλλον. 

ζ. Συνεπή και συνεχή συνεργασία με τους υπεύθυνους 
της εργασίας κάθε φιλοξενούμενου (προστατευόμενα 
παραγωγικά εργαστήρια, ειδικά εργαστήρια κλπ) ώστε 
να επιτυγχάνεται η μεγαλύτερη δυνατή σύγκληση των 
εκατέρωθεν παρεμβάσεων προκειμένου να εξασφαλί¬ 
ζεται η συνοχή της παρεχόμενης αγωγής ή διαρκούς 
εκπαίδευσης, 

η. Μέριμνα σε συνεργασία με τους υπεύθυνους της ερ¬ 
γασίας κάθε φιλοξενούμενου για την ασφαλή μετάβαση 
και επιστροφή στον και από τον χώρο εργασίας τους. 

2. Ο Φορέας οφείλει να παρέχει τις Υπηρεσίες Υπο¬ 
στήριξης σε συνεχή βάση. 

3. Ο Φορέας υποχρεούται να ενημερώνει τις οικογέ¬ 
νειες ή τους δικαστικούς συμπαραστάτες των φιλοξε- 
νουμένων αναφορικά με τη διαβίωση τους στην Σ.Υ.Δ. 
και να επιζητά τη συνεργασία τους. 

Άρθρο 4 

Οργανωτική Διάρθρωση του Φορέα / Προσωπικό 

1. Οργανωτική Διάρθρωση του Φορέα έχει ως εξής : 
α. Τακτική Διοίκηση του Φορέα (Διοικητικό Συμβούλιο, 

Συνέλευση των εταίρων κλπ.). 
β. Διευθυντής 

γ. Προσωπικό Υποστήριξης 
δ. Διοικητικό Προσωπικό 

2. Διευθυντής 

Ο Διευθυντής ασκεί την διοίκηση και έχει την ευθύνη 
της καλής λειτουργίας και του συντονισμού όλων των 
Σ.Υ.Δ. που υποστηρίζονται από τον Φορέα. Ορίζει το 
Προσωπικό Υποστήριξης που θα απασχολείται σε κάθε 
Σ.Υ.Δ., ρυθμίζει τον χρόνο και τη φύση της απασχολή- 
σεως του. Ο Διευθυντής, πέραν των διευθυντικών καθη¬ 
κόντων του, μπορεί να είναι και μέλος του Προσωπικού 
Υποστήριξης. 

Ο Διευθυντής επιλέγεται από τον Φορέα με τα ακό¬ 
λουθα κριτήρια: 

α. να είναι κάτοχος τίτλου σπουδών ΑΕΙ ή ΤΕΙ των 
κλάδων των ανθρωπιστικών ή κοινωνικών επιστημών ή 
άλλων σπουδών κατάλληλων για την θέση αυτή. 

β. να διαθέτει εμπειρία από ανάλογη προηγούμενη 
δραστηριότητα, εάν τούτο είναι εφικτό. 

γ. να έχει ικανότητα ανάληψης ευθυνών, συντονισμού 
και καθοδήγησης των συνεργατών, ευχέρεια εποικοδο¬ 
μητικής επικοινωνίας με τους γονείς ή τους δικαστικούς 
συμπαραστάτες των Π.ΝΟ.Υ. και γενικότερα να έχει ικα¬ 
νότητες διαχείρισης έργου και ανθρώπινου δυναμικού. 

3. Προσωπικό Υποστήριξης. 

Το προσωπικό υποστήριξης παρέχει άμεσα στους 
φιλοξενούμενους όλες τις υπηρεσίες υποστήριξης για 
τη διαβίωσή τους στη Σ.Υ.Δ. και φροντίζει για την υλο¬ 
ποίηση των οριζόμενων στο άρθρο 3 υποχρεώσεων του 
Φορέα. 

Τα μέλη του Προσωπικού Υποστήριξης παρέχουν τις 
υπηρεσίες τους είτε εντός είτε εκτός των Σ.Υ.Δ., είτε σε 
πλήρη ή μερική απασχόληση είτε ως οικόσιτα. 

Τα μέλη του Προσωπικού Υποστήριξης επιλέγονται 
από τον Φορέα σε συνεργασία και με τη σύμφωνη γνώ¬ 
μη του Διευθυντή με τα ακόλουθα κριτήρια: 

α. να είναι κάτοχοι τίτλου σπουδών ΑΕΙ ή ΤΕΙ ή ΙΕΚ ή 
ΤΕΕ ή άλλων εκπαιδευτικών οργανισμών σε τομείς που 
σχετίζονται με την αποστολή των Σ.Υ.Δ. (π.χ. κοινωνικοί 
λειτουργοί, νοσηλευτές, κοινωνικοί βοηθοί, επιμελητές 

- φροντιστές ΑμεΑ κ,λπ.). Πρόσωπα που δεν έχουν την 
ανωτέρω εκπαίδευση, πλην όμως έχουν ασκήσει οποια¬ 
δήποτε επαγγελματική δραστηριότητα ή οποία σχετίζε¬ 
ται με την αποστολή των Σ.Υ.Δ., μπορούν να επιλέγονται 
ως μέλη του Προσωπικού Υποστήριξης. 

4. Διοικητικό Προσωπικό. 

Εάν ο αριθμός των Σ.Υ.Δ. που υποστηρίζονται από 
ένα Φορέα, απαιτεί την ύπαρξη ευρύτερης διοικητικής 
υποδομής (γραμματεία, λογιστήριο, τεχνικές υπηρεσίες 
κ.λπ.), η εν λόγω υποδομή σχεδιάζεται από τον Φορέα 
σε συνεργασία και με τη σύμφωνη γνώμη του Διευθυ¬ 
ντή. Το εν λόγω προσωπικό του Φορέα επιλέγεται σε 
συνεργασία και με τη σύμφωνη γνώμη του Διευθυντή. 

5. Κάθε φορά που για την καλύτερη λειτουργία των 
Σ.Υ.Δ. απαιτείται συνεργασία με ειδικούς επιστήμονες 
(κλινικούς ψυχολόγους, ψυχιάτρους, κ.λπ.), ο Φορέας 
επιλέγει αυτούς σε συνεργασία και με σύμφωνη γνώμη 
του Διευθυντή. 

6. Ο Διευθυντής, το Προσωπικό Υποστήριξης, το Διοι¬ 
κητικό Προσωπικό, καθώς και οι τυχόν Ειδικοί Επιστή¬ 
μονες του Φορέα παρέχουν τις υπηρεσίες τους στον 
Φορέα είτε με σύμβαση εργασίας πλήρους ή μερικής 
απασχόλησης, είτε με σύμβαση παροχής ανεξαρτήτων 
υπηρεσιών είτε με σύμβαση έργου. 

Άρθρο 5 
Διακρίσεις Σ.Υ.Δ. 

1. Οι Σ.Υ.Δ. αποτελούν “κατοικίες”. Είναι μικρές μονάδες 
και, ανάλογα με τον αριθμό των φιλοξενουμένων τους, 
διακρίνονται: 

α σε Σ.Υ.Δ. - Διαμερίσματα όπου διαβιούν ένας έως 
τέσσερις φιλοξενούμενοι. 

β σε Σ.Υ.Δ. - Οικοτροφεία όπου διαβιούν πέντε έως 
εννέα φιλοξενούμενοι. 

Η συστέγαση στο ίδιο κτίριο δύο ή περισσότερων ΣΥΔ 

- Διαμερισμάτων, δεν συνιστά Σ.Υ.Δ. - Οικοτροφείο. 

2. Οι Σ.Υ.Δ. - Διαμερίσματα προορίζονται για Π.ΝΟ. 
Υ. με ανεπτυγμένο βαθμό αυτονομίας και αυτοεξυπη¬ 
ρέτησης και εξυπηρετούνται από ένα ή περισσότερα 
μέλη του Προσωπικού Υποστήριξης που αναφέρονται 
στον Διευθυντή. 

3. Οι Σ.Υ.Δ. - Οικοτροφεία εξυπηρετούνται από τέσσε¬ 
ρα (4) τουλάχιστον μέλη του Προσωπικού Υποστήριξης 
(εφ εξής “Ομάδα Υποστήριξης”) από τα οποία ο ένας 
έχει καθήκοντα Υπεύθυνου - Συντονιστή. Ο Υπεύθυ¬ 
νος Συντονιστής ασκεί και αυτός τα ίδια καθήκοντα 
με τα άλλα μέλη - της Ομάδας Υποστήριξης επιπλέον 
δε τούτων, οργανώνει και συντονίζει την διαβίωση της 
Σ.Υ.Δ. (οργανώνει το ωράριο των μελών - Συνεργατών 
της Ομάδας Υποστήριξης, διευθύνει τις συναντήσεις 
της Ομάδας Υποστήριξης, μεριμνά για την επικοινωνία 
με τους γονείς ή δικαστικούς συμπαραστάτες, συνερ¬ 
γάζεται με τον Διευθυντή). Τα μέλη και οι συνεργάτες 
της Ομάδας Υποστήριξης αναφέρονται στον Υπεύθυνο 
Συντονιστή και ο Υπεύθυνος Συντονιστής αναφέρεται 
στον Διευθυντή. 


Αρθρο 6 

Χωροθέτηση Σ.Υ.Δ. 

1. Στις περιοχές όπου υφίσταται γενικό πολεοδομικό 
σχέδιο, οι Σ.Υ.Δ. πρέπει να βρίσκονται σε περιοχές γε¬ 
νικής ή αμιγούς κατοικίας. 

2. Στις περιοχές όπου δεν υφίσταται γενικό πολεοδο¬ 
μικό σχέδιο, οι Σ.Υ.Δ. πρέπει να βρίσκονται μέσα στον 
ιστό της πόλης ή του οικισμού. Μπορούν ωστόσο να 
βρίσκονται και στις παρυφές της πόλης ή του οικισμού 
ή ακόμη και σε περιοχές εκτός σχεδίου, υπό την απα¬ 
ραίτητη προϋπόθεση ότι: 

α. διασφαλίζεται η διαρκής και τακτική επικοινωνία 
και σχέση των φιλοξενουμένων της Σ.Υ.Δ. με τη ζωή και 
τη δράση της τοπικής κοινωνίας είτε με Μέσα Μαζικής 
Μεταφοράς είτε με άλλο τρόπο και 

β. εξυπηρετούνται από δίκτυα ηλεκτρικού ρεύματος, 
ύδατος και τηλεφώνου. 

Αρθρο 7 

Νομιμότητα Οικοδομών 

Οι Σ.Υ.Δ. πρέπει να έχουν αναγερθεί σύμφωνα με 
άδεια οικοδομής του αρμόδιου πολεοδομικού γραφείου 
ως “κατοικίες” ή να είναι νομίμως υφιστάμενα ή νομιμο- 
ποιηθέντα κτίρια, σύμφωνα με τα οριζόμενα στο άρθρο 
23 παρ. 1 του ν. 1577/1985. 

Αρθρο 8 

Γενικές Προδιαγραφές Κτιρίων 

1. Θέρμανση - Κλιματισμός 

Όλοι οι χώροι των Σ.Υ.Δ. πρέπει να διαθέτουν εγκα¬ 
τάσταση θέρμανσης και κατά προτίμηση μέσω συστή¬ 
ματος που θα επιτρέπει την αυτόνομη λειτουργία της 
για την Σ.Υ.Δ. 

Οι χώροι διημέρευσης και τραπεζαρίας είναι επιθυ¬ 
μητό να διαθέτουν και εγκατάσταση κλιματισμού με 
αυτόνομες τοπικές μονάδες διαιρούμενου τύπου. 

2. Φυσικός Φωτισμός - Αερισμός 

Όλοι οι χώροι που θα χρησιμοποιούνται για τη διαμο¬ 
νή, ύπνο, φαγητό και οι χώροι των μαγειρείων πρέπει 
να έχουν τουλάχιστον τις ελάχιστες διαστάσεις ύψους, 
όπως και το ελάχιστο εμβαδόν ανοιγμάτων για τον άμε¬ 
σο φυσικό φωτισμό και φυσικό αερισμό των χώρων που 
καθορίζονται από τον Κτηριοδομικό Κανονισμό (άρθρο 
11, παρ. 5 και 7 του 3046/304), ήτοι: 

- Ελάχιστο ύψος χώρων κύριας χρήσης: 2,40 μ. 

- Ελάχιστο εμβαδόν ανοιγμάτων φωτισμού: 10% του 
εμβαδού του δαπέδου του χώρου συμπεριλαμβανομένου 
και του εμβαδού του τυχόν υπάρχοντος ημιϋπαίθρι- 
ου χώρου, εξώστου ή προστεγάσματος άνωθεν των 
ανοιγμάτων. 

- Ελάχιστο εμβαδόν ανοιγμάτων αερισμού : 5% του 
εμβαδού του δαπέδου του χώρου, συμπεριλαμβανομέ¬ 
νου και του εμβαδού της οροφής του τυχόν υπάρχο¬ 
ντος ημιϋπαίθριου χώρου, εξώστου ή προστεγάσματος 
άνωθεν των ανοιγμάτων. 

Οι χώροι υγιεινής που δεν έχουν φυσικό αερισμό πρέ¬ 
πει να διαθέτουν σύστημα μηχανικού εξαερισμού με 
παροχή αέρα τέτοια ώστε να γίνονται 12 αλλαγές ανά 
ώρα του αέρα του χώρου. 

3. Στηθαία Εξωστών. 

Τα στηθαία των εξωστών ή ημιϋπαίθριων χώρων θα 
πρέπει να έχουν ελάχιστο ύψος 1,20 μ. από το τελειω- 
μένο δάπεδο. 

4. Πόρτες 

Κάθε πόρτα χώρου υγιεινής ή υπνοδωματίου πρέπει 
να μπορεί να ξεκλειδώνεται από την εξωτερική πλευρά 
σε περίπτωση ανάγκης. 

Οι πόρτες των χώρων υγιεινής πρέπει να ανοίγουν 
προς τα έξω. 

5. Ασφάλεια Εγκαταστάσεων 

Κάθε ηλεκτρικός πίνακας πρέπει να διαθέτει αυτόμα¬ 
το διακόπτη διαρροής, ευαισθησίας 30 πιΑ, ο οποίος θα 
προστατεύει όλες τις γραμμές του. 

Η εγκατάσταση παραγωγής και διανομής ζεστού νε¬ 
ρού χρήσης πρέπει να διαθέτει διάταξη περιορισμού 
της θερμοκρασίας, κατάλληλα ρυθμισμένη έτσι ώστε 
να μην υπερβαίνει τους 40° Ο. 

Στην περίπτωση που χρησιμοποιούνται συσκευές πα¬ 
ρασκευής φαγητού που λειτουργούν με αέριο (υγραέ¬ 
ριο ή φυσικό αέριο), θα πρέπει να διαθέτουν αυτόματη 
βαλβίδα διακοπής της παροχής αερίου στην περίπτωση 
έλλειψης φλόγας. 

Κάθε θερμαντήρας νερού, πρέπει να διαθέτει θερμο¬ 
στάτη, κατάλληλα ρυθμισμένο, ώστε η θερμοκρασία του 
ζεστού νερού να μην υπερβαίνει τους 40° Ο. 

Για την εξασφάλιση ικανής ποσότητας ζεστού νερού, 
λόγω της χαμηλής θερμοκρασίας αποθήκευσής του, 
πρέπει να τοποθετείται θερμαντήρας αναλόγου μεγέ¬ 
θους. 

6. Πυρασφάλεια 

Οι Σ.Υ.Δ., σύμφωνα με τη χρήση τους ταξινομούνται 
στην κατηγορία Α - Κατοικίες του Κανονισμού Πυρα¬ 
σφάλειας Κτιρίων (π.δ. 71/1988) και υπό την επιφύλαξη 
των οριζομένων στην επόμενη παράγραφο, εφαρμόζο¬ 
νται σε αυτές οι ειδικές διατάξεις του άρθρου 5 “κατοι¬ 
κίες" του Κανονισμού τούτου. 

Στις Σ.Υ.Δ. - Διαμερίσματα θα πρέπει επί πλέον να 
τοποθετούνται 1 φορητός πυροσβεστήρας ξηρός κόνε- 
ως των 6 1<9 ανά δωμάτιο. Στις Σ.Υ.Δ - Οικοτροφεία θα 
πρέπει επί πλέον να εγκαθίσταται αυτόματο σύστημα 
πυρανίχνευσης, συναγερμός και αυτόματο σύστημα πυ¬ 
ρόσβεσης σε όλους τους χώρους τους σύμφωνα με τις 
σχετικές διατάξεις πυρασφάλειας. 

7. Προσβασιμότητα 

Οι Σ.Υ.Δ., οι οποίες βάσει του Κανονισμού τους πρό¬ 
κειται να φιλοξενήσουν και άτομα που χρησιμοποιούν 
αμαξίδιο πρέπει να πληρούν τις προδιαγραφές προσβα- 
σιμότητας που προβλέπονται στο άρθρο 28 παρ. 1 και 2 
του ν. 2831/2000, τις ειδικές ρυθμίσεις του άρθρου 4 της 
υπ’ αριθ. 52487/2001 απόφασης του ΥΠΕΧΩΔΕ, καθώς 
και τους κανονισμούς πυρασφάλειας που προβλέπονται 
στο άρθρο 12 Α του Κανονισμού Πυρασφάλειας Κτιρίων 
(π.δ. 71/1988). 

Άρθρο 9 

Προδιαγραφές Χώρων 

1. Καθιστικό και Τραπεζαρία. 

Το καθιστικό και η τραπεζαρία δύναται να είναι ή 
ένας ενιαίος χώρος ή δύο συνεχόμενοι χώροι που θα 
επιτρέπουν και τις δύο λειτουργίες ή δύο ανεξάρτητοι 
χώροι και θα εξυπηρετούν το σύνολο του αριθμού των 
φιλοξενουμένων σε κάθε Σ.Υ.Δ. 

Στην περίπτωση ενός ενιαίου ή δύο συνεχόμενων 
χώρων πρέπει να εξασφαλίζονται τουλάχιστον 4,50 μ2 
/άτομο. 


Στην περίπτωση δύο ανεξαρτήτων χώρων για μεν το 
καθιστικό να εξασφαλίζει τουλάχιστον 2,50 μ2/άτομο 
και για την τραπεζαρία 2,00 μ2/άτομο. 

Για τον υπολογισμό των ως άνω απαιτούμενων εμ- 
βαδών, ως αριθμός ατόμων υπολογίζεται για μεν τις 
Σ.Υ.Δ. - Διαμερίσματα ο αριθμός των Κατοίκων συν ένα 
(+1) άτομο επί πλέον, για δε τις Σ.Υ.Δ. - Οικοτροφεία ο 
αριθμός των Κατοίκων συν δύο (+2) άτομα επί πλέον. 

Σε κάθε περίπτωση, το εμβαδόν των ως άνω χώρων 
δεν μπορεί να είναι μικρότερο από 12,00 μ2 για τον ενι¬ 
αίο χώρο και από 10,00 και 8,00 μ2 για τους δύο χώρους 
καθιστικού και τραπεζαρίας αντίστοιχα. 

2. Κουζίνα 

Ο χώρος θα πρέπει να επιτρέπει την τοποθέτηση όλου 
του απαραίτητου εξοπλισμού και θα αποτελεί είτε ανε¬ 
ξάρτητο χώρο είτε εσοχή σε συνέχεια του καθιστικού 
ή της τραπεζαρίας. 

Για ένα έως δύο φιλοξενουμένους απαιτείται εμβαδόν 
χώρου τουλάχιστον 6,00 μ2, για τρεις φιλοξενουμένους 
8,00 μ2, για 4 φιλοξενουμένους 9,00 μ2 , για πέντε έως 
έξι φιλοξενουμένους 10,00 μ2 και για επτά έως και εν¬ 
νέα φιλοξενουμένους 12,00 μ2. Στα ως άνω ελάχιστα 
απαιτούμενα εμβαδά περιλαμβάνονται και τα ερμάρια. 

3. Υπνοδωμάτια 

Τα υπνοδωμάτια θα είναι μονόκλινα ή δίκλινα. 

Οι ελάχιστες διαστάσεις των υπνοδωματίων είναι: 



Ελάχιστο Εμβαδόν 
(μ2) 

Ελάχιστο μήκος πλευρών 

(μ.μ.) 

Δίκλινο 

12,00 

2,80 

Μονόκλινο 

9,00 

2,80 


Τα ως άνω μεγέθη (εμβαδά και διαστάσεις) είναι κα¬ 
θαρά και δεν περιλαμβάνονται σε αυτά τα εντοιχισμέ¬ 
να ερμάρια. Στην περίπτωση που δεν υπάρχουν εντοι¬ 
χισμένα ερμάρια ο χώρος θα πρέπει να προσαυξάνεται 
ανάλογα. 

Επιτρέπεται απόκλιση από το ελάχιστο μήκος πλευρών 
μέχρι και 5% εφόσον εξασφαλίζεται η άνετη διακίνηση 
των φιλοξενουμένων και ικανοποιητική διάταξη των επί¬ 
πλων, σε σχέση με τα ερμάρια και τα κουφώματα. 

Τα υπνοδωμάτια θα πρέπει να διαθέτουν ερμάρια 
αριθμού αντίστοιχου των φιλοξενουμένων που διαμέ¬ 
νουν σε αυτά. 

4. Χώροι Υγιεινής 

Ο αριθμός και το είδος των χώρων ποικίλουν ανάλογα 
με τον αριθμό των φιλοξενουμένων και καθορίζονται 
ως εξής: 

- Για Σ.Υ.Δ. - Διαμερίσματα μέχρι 2 φιλοξενουμένων 
απαιτείται ένας χώρος υγιεινής (\Α/.Ω./ντους ή \Λ/.Ω./λου- 
τρό). 

- Για Σ.Υ.Δ. - Διαμερίσματα 3-4 φιλοξενουμένων απαι¬ 
τούνται δύο χώροι υγιεινής (\Α/.Ω./ντους ή \Ν. Ο./λου- 
τρό). 

- Για τις Σ.Υ.Δ. - Οικοτροφεία απαιτείται ένας (1) χώ¬ 
ρος υγιεινής (\Λ/.0./ντους ή \Λ/.0./λουτρό) ανά δωμάτιο 
(μονόκλινο ή δίκλινο). 

Στις Σ.Υ.Δ. οι οποίες βάσει του Κανονισμού τους πρό¬ 
κειται να κατοικηθούν από Π.ΝΟ.Υ. με ελαφρά κινητικά 
προβλήματα τοποθετούνται επί πλέον χειρολαβές στην 
αρμόζουσα θέση στο νιπτήρα, τη λεκάνη και το ντους 
ή το λουτρό. 

5. Πρόσθετοι Χώροι 

Στις Σ.Υ.Δ. - Οικοτροφεία πρέπει να υφίστανται επί 
πλέον και οι εξής χώροι: 

α. Γραφείο Προσωπικού Υποστήριξης ελάχιστου εμ- 
βαδού 10,0 μ2 για τις συναντήσεις του Προσωπικού 
Υποστήριξης και τη συνεργασία τούτου τόσο με τον 
Διευθυντή όσο και με τους γονείς ή δικαστικούς συ¬ 
μπαραστάτες των Κατοίκων. 

β. Κοιτώνας Προσωπικού Υποστήριξης για την ανά¬ 
παυση και τυχόν διανυκτέρευση του Προσωπικού Υπο¬ 
στήριξης της Σ.Υ.Δ. 

Άρθρο 10 

Κανονισμός Λειτουργίας 

1. Ο Κανονισμός Λειτουργίας μιας Σ.Υ.Δ. περιλαμβάνει 
τους κανόνες που διέπουν την λειτουργία της, καθώς και 
τους κανόνες συμβίωσης των Κατοίκων της, τα καθή¬ 
κοντα, αρμοδιότητες και υποχρεώσεις του Προσωπικού 
Υποστήριξης καθώς και τις παρεχόμενες υπηρεσίες. 

2. Ο Κανονισμός Λειτουργίας μιας Σ.Υ.Δ. συντάσσε- 
ται, υπογράφεται και εγκρίνεται από την Διοίκηση του 
Φορέα και τον Διευθυντή και πρέπει κατ’ ελάχιστον να 
περιέχει διατάξεις που καθορίζουν: 

α. Τον αριθμό των Κατοίκων που θα κατοικούν στη 
συγκεκριμένη Σ.Υ.Δ. 

β. Το είδος της αναπηρίας των Κατοίκων που θα κα¬ 
τοικούν στη συγκεκριμένη Σ.Υ.Δ., συμπεριλαμβανομέ¬ 
νων τυχόν ελαφρών ή σοβαρών κινητικών προβλημάτων 
τους. 

γ. Τις θέσεις των μελών της Ομάδας Υποστήριξης, που 
απασχολείται στην συγκεκριμένη Σ.Υ.Δ., την φύση και 
συχνότητα των παρεχομένων Υπηρεσιών Υποστήριξης, 
καθώς και τον αριθμό των μελών της Ομάδας Υποστή¬ 
ριξης της Σ.Υ.Δ . 

3. Ο Φορέας υποβάλει στην Εποπτεύουσα Αρχή τον 
Κανονισμό Λειτουργίας κάθε Σ.Υ.Δ. πριν την έναρξη της 
λειτουργίας της, καθώς και κάθε τροποποίησή του. 

Λρθρο 11 
Άδεια 

1. Για την εκ μέρους του Φορέα ίδρυση και λειτουργία 
μιας Σ.Υ.Δ. απαιτείται αίτηση και έκδοσης άδειας που 
χορηγείται από την Εποπτεύουσα Αρχή κατόπιν υπο¬ 
βολής των παρακάτω δικαιολογητικών: 

α. Καταστατικό και ιδρυτική πράξη του Φορέα από το 
οποίο να προκύπτει η νόμιμη σύστασή του, καθώς και 
ότι μεταξύ των σκοπών τούτου περιλαμβάνεται και η 
ίδρυση και λειτουργία Σ.Υ.Δ., εφ όσον, ο Φορέας είναι 
νομικό πρόσωπο. 

β. Πιστοποιητικά ποινικού μητρώου του Φορέα, εάν 
αυτός είναι φυσικό πρόσωπο, ή των μελών της τακτικής 
διοίκησης του εάν αυτός είναι νομικό πρόσωπο καθώς 
και του Διευθυντού, από τα οποία να προκύπτει ότι τα 
πρόσωπα αυτά δεν έχουν καταδικασθεί σε ατιμωτικά 
αδικήματα. 

γ. Τίτλοι ιδιοκτησίας του οικήματος της Σ.Υ.Δ., από τον 
οποίο να προκύπτει ότι ο Φορέας έχει την ιδιοκτησία ή 
την επικαρπία ή την οίκηση της Σ.Υ.Δ., ή μισθωτήριο ή 
άλλο συμφωνητικό παραχώρησης χρήσης από το οποίο 
να προκύπτει ότι έχει παραχωρηθεί η χρήση του οική¬ 
ματος της Σ.Υ.Δ. στον Φορέα για χρήση Σ.Υ.Δ. και για 
χρονικό διάστημα τουλάχιστον τριών (3) ετών. 

δ. Κατόψεις του οικήματος της Σ.Υ.Δ. και τοπογραφικό 
διάγραμμα του οικοπέδου της. 


ε. Άδεια οικοδομής του οικήματος της Σ.Υ.Δ., εκτός 
εάν προκύπτει περίπτωση του άρθρ. 23 παρ. 1 του ν. 
1577/1985. 

στ. Τον Κανονισμό Λειτουργίας της Σ.Υ.Δ. 

ζ. Βεβαίωση Πολιτικού Μηχανικού ή Αρχιτέκτονα ότι 
με βάση τον Κανονισμό Λειτουργίας της, η Σ.Υ.Δ. πληροί 
τις προϋποθέσεις που ορίζονται στα άρθρα 8 και 9. 

η. Προϋπολογισμό κόστους λειτουργίας της Σ.Υ.Δ. και 
εκτίμηση της κάλυψης τούτου. 

2. Η Εποπτεύουσα Αρχή οφείλει να χορηγήσει την 
Άδεια εντός μηνός από την υποβολή των ανωτέρω δι- 
καιολογητικών εφόσον, προκύπτει η συμμόρφωση του 
Φορέα και της Σ.Υ.Δ. με τις διατάξεις της παρούσας. 

3. Ο Φορέας οφείλει να ενημερώνει άμεσα την Επο¬ 
πτεύουσα Αρχή για κάθε τυχόν αλλαγή των στοιχείων 
του άνω φακέλου. 

4. Σε περίπτωση που ο Φορέας προτίθεται να λειτουρ¬ 
γήσει περισσότερες από μια Σ.Υ.Δ. οφείλει να υποβάλλει 
νέο φάκελο με τα προσδιοριζόμενα στο άρθρ. 11.1 στοι¬ 
χεία και να λάβει νέα Αδεια για κάθε νέα Σ.Υ.Δ. 

Λρθρο 12 
Πόροι του Φορέα 

1. Πόροι του Φορέα μπορεί να είναι: 

α. Δωρεές, χορηγίες ή εισφορές, τακτικές ή έκτακτες 
των κατοίκων, των γονέων ή των νόμιμων εκπροσώπων 
τους ή τρίτων. 

β. Τακτικές ή έκτακτες επιχορηγήσεις ή επιδοτήσεις 
πόσης φύσεως από το Δημόσιο την Νομαρχιακή Αυτο¬ 
διοίκηση, τους Ο.Τ.Α. α' βαθμού ή την Εκκλησία. Το ύψος 
των εν λόγω επιχορηγήσεων ή επιδοτήσεων πρέπει να 
συναρτάται από τον αριθμό των Σ.Υ.Δ. που υποστηρίζει 
ο Φορέας, τον αριθμό των Κατοίκων που κατοικούν σε 
αυτές, το επιστημονικό, διοικητικό και λοιπό προσωπικό 
που απασχολεί ο Φορέας, και από το χρόνο που διαρ¬ 
κούν οι Υπηρεσίες Υποστήριξης σε ημερήσια βάση για 
κάθε Σ.Υ.Δ. που υποστηρίζει ο Φορέας. 

γ. Τροφεία, παροχές ή βοηθήματα των Ταμείων Κοι¬ 
νωνικής Ασφάλισης των Κατοίκων ή των γονέων τους. 

δ. Κονδύλια της Ευρωπαϊκής Ένωσης από κοινοτικά 
πλαίσια στήριξης ή άλλα ευρωπαϊκά προγράμματα 
για ΑμεΑ, συμπεριλαμβανομένων των προγραμμάτων 
αποϊδρυματοποίησης και επανένταξης, δεδομένου ότι 
ο στόχος της παρούσης απόφασης είναι η πρόληψη 
της ιδρυματοποίησης. 

2. Είναι δυνατή η εκχώρηση στον Φορέα μέρους, μέχρι 
80% του προνοιακού επιδόματος, των τροφείων καθώς 
και των εν γένει πόσης φύσεως και οποιοσδήποτε μορ¬ 
φής βοηθημάτων και παροχών, για συμμετοχή στην δα¬ 
πάνη διαβίωσης που δικαιούται κάθε Κάτοικος για όσο 
χρόνο κατοικεί στη Σ.Υ.Δ. που υποστηρίζει ο εν λόγω Φο¬ 
ρέας. Στην περίπτωση αυτή το εκχωρούμενο μέρος των 
άνω επιδομάτων, τροφείων και εν γένει βοηθημάτων και 
παροχών θα καταβάλλεται απ’ ευθείας στον Φορέα. 

Αρθρο 13 

Μεταβατικές και Λοιπές Διατάξεις 

1. Προηγούμενες Υπουργικές αποφάσεις για την αυτό¬ 
νομη διαβίωση ΑμεΑ ή ΑΜΕΑ, στο μέτρο που αφορούν 
την προβλεπόμενη στην παρούσα Υποστηριζόμενη Δι¬ 
αβίωση των Π.ΝΟ.Υ., καταργούνται. Υφιστάμενες στέγες 
αυτόνομης διαβίωσης που λειτουργούν με νόμιμη άδεια 
ίδρυσης και λειτουργίας συνεχίζουν να λειτουργούν με 
το ίδιο νομοθετικό πλαίσιο. 

2. Οι Φορείς, οι οποίοι ήδη κατά την δημοσίευση της 
παρούσας: 

α. λειτουργούν και υποστηρίζουν Σ.Υ.Δ. - Π.ΝΟ.Υ., ή 

β. έχουν λάβει άδεια είτε από την Εποπτεύουσα Αρχή 
είτε από το αρμόδιο Γραφείο Πολεοδομίας για την οι¬ 
κοδόμηση Σ.Υ.Δ. και έχουν ήδη προβεί σε έναρξη εργα¬ 
σιών ανοικοδόμησης, οφείλουν να συμμορφωθούν στην 
παρούσα απόφαση και να υποβάλουν αίτηση στην Επο¬ 
πτεύουσα Αρχή για τη χορήγηση Αδειας εντός δώδεκα 
μηνών από την δημοσίευση της παρούσας απόφασης. 
Στους Φορείς αυτούς δύναται να χορηγηθεί άδεια κατά 
παρέκκλιση από τα προβλεπόμενα στα άρθρα 8 και 9 
της παρούσης, υπό τις εξής προϋποθέσεις: 

(ι) στην περίπτωση (α) να κατοικούν ήδη κατά την 
δημοσίευση της παρούσας απόφασης δύο (2) τουλά¬ 
χιστον φιλοξενούμενοι σε κάθε υποστηριζόμενη από 
τον Φορέα Σ.Υ.Δ.- Διαμέρισμα και έξι (6) τουλάχιστον 
φιλοξενούμενοι σε κάθε υποστηριζόμενη από τον Φορέα 
Σ.Υ.Δ.- Οικοτροφείο 

(ιι) στην περίπτωση (β) να πληροί η ληφθείσα άδεια 
τις προϋποθέσεις ίδρυσης και λειτουργίας της Σ.Υ.Δ 
που ίσχυαν κατά τον χρόνο χορήγησή της. 

Αρθρο 14 

Η ισχύς της παρούσας αρχίζει από την δημοσίευσή 
της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΔΟΥΚΑΣ ΓΕΡ. ΓΙΑΚΟΥΜΑΤΟΣ 

ΥΦΥΠΟΥΡΓΟΣ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Γ. ΚΩΝΣΤΑΝΤΟΠΟΥΛΟΣ 
-♦- 

Αριθμ. 30807 (2) 

Καθορισμός ποσοστού ενίσχυσης αναδιάρθρωσης 
στους τευτλοκαλλιεργητές και τους κατόχους μη¬ 
χανών τευτλοεξαγωγής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις : 

α) του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών διά την Εφαρμογή 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Φ.Ε.Κ. 280/Α/1979). 

β) του άρθρου 1, παρ. 1, 2 και 3, του ν. 1338/1983 «Εφαρ¬ 
μογή του Κοινοτικού Δικαίου» (Φ.Ε.Κ. 34/Α/1983), όπως 
η παράγραφος 1 τροποποιήθηκε με τη διάταξη του άρ¬ 
θρου 6, παρ. 1 του ν. 1440/1984 «Συμμετοχή της Ελλάδος 
στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού ΕϋΗΑΤΟΜ» (Φ.Ε.Κ. 
70/Α/1984), του άρθρου 65 του ν. 1892/1990 (Φ.Ε.Κ. 101/ 
Α/90), του άρθρου 31 ν. 2076/1992 και του άρθρου 19 
του ν.2367/1995. 


γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Οργανα» όπως η νομο¬ 
θεσία αυτή κωδικοποιήθηκε και τέθηκε σε ισχύ με το 
π.δ. 63/2005 (98/Α/2005). 

δ) του άρθρου 28 του νόμου 2520/97 (173/Α/97), όπως 
τροποποιήθηκε και ισχύει με το άρθρο 2, παρ. 5 του 
νόμου 2732/1999 (154/Α/1999) και το άρθρο 23 του νόμου 
2945/2001 (223/Α/2001). 

2. τους Κανονισμούς (ΕΚ): 

α) 1290/2005 του Συμβουλίου, «για τη χρηματοδότηση 
της κοινής γεωργικής πολιτικής» (Ε. 209/2005). 

β) 320/2006 του Συμβουλίου (Ε 58/2006) «για τη θέ¬ 
σπιση προσωρινού καθεστώτος αναδιάρθρωσης του 
κλάδου της ζάχαρης στην Κοινότητα και για την τρο¬ 
ποποίηση του κανονισμού (ΕΚ) αριθ. 1290/2005 για τη 
χρηματοδότηση της κοινής γεωργικής πολιτικής» και 
ειδικότερα το άρθρο 3 αυτού. 

γ) 968/2006 της Επιτροπής (Ε176/2006) σχετικά με τον 
καθορισμό των λεπτομερών κανόνων εφαρμογής του 
κανονισμού (ΕΚ) αριθ. 320/2006 του Συμβουλίου για τη 
θέσπιση προσωρινού καθεστώτος αναδιάρθρωσης του 
κλάδου της ζάχαρης στην Κοινότητα. 

3. Την εισήγηση της Διεύθυνσης ΠΑΠ Φυτών Μεγάλης 
Καλλιέργειας. 

4. Το γεγονός ότι από την εφαρμογή της παρούσης 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Αρθρο 1 

Το ποσοστό της ενίσχυσης αναδιάρθρωσης για τους 
τευτλοκαλλιεργητές και τους κατόχους - χειριστές 
γεωργικών μηχανημάτων εξειδικευμένων στην τευτλο- 
καλλιέργεια, που προβλέπεται στο άρθρο 3 παρ. 6 του 
Καν. (ΕΚ) 320/2006 “για τη θέσπιση προσωρινού κα¬ 
θεστώτος αναδιάρθρωσης του κλάδου της ζάχαρης 
στην Κοινότητα και για την τροποποίηση του Καν. (ΕΚ) 
1290/2005 για τη χρηματοδότηση της Κοινής Γεωργικής 
Πολιτικής”, καθορίζεται σε 17 % επί του συνολικού ποσού 
αναδιάρθρωσης. 

Άρθρο 2 

Η ενίσχυση του άρθρου 1 της παρούσας χορηγείται 
σε τευτλοκαλλιεργητές, οι οποίοι από την εμπορική 
περίοδο 2007-08 και μετά δεν συνάπτουν συμβάσεις 
καλλιέργειας πώλησης και παράδοσης τεύτλων για 
παραγωγή ζάχαρης, σε οποιοδήποτε εργοστάσιο της 
Ελληνικής Βιομηχανίας Ζάχαρης. Η ως άνω ενίσχυση 
χορηγείται επίσης στους κατόχους - χειριστές γεωρ¬ 
γικών μηχανημάτων εξειδικευμένων στην τευτλοκαλ- 
λιέργεια, οι οποίοι από την εμπορική περίοδο 2007-08 
και μετά δεν εργάζονται εργολαβικά με την Ελληνική 
Βιομηχανία Ζάχαρης στην τευτλοκαλλιέργεια για πα¬ 
ραγωγή ζάχαρης. 

Σε περίπτωση μη τήρησης των ανωτέρω οι τευτλο- 
καλλιεργητές και κάτοχοι - χειριστές γεωργικών μη¬ 
χανημάτων δεν είναι επιλέξιμοι της ενίσχυσης και επι¬ 
στρέφουν στο ακέραιο την ενίσχυση που τους έχει 
καταβληθεί. 

Άρθρο 3 

Αρμόδια αρχή για την υλοποίηση της παρούσας Από¬ 
φασης ορίζεται ο ΟΠΕΚΕΠΕ. 

Αρθρο 4 

Εξουσιοδοτείται ο Υπουργός Αγροτικής Ανάπτυξης 
και Τροφίμων όπως με απόφασή του καθορίζει τις λε¬ 
πτομέρειες εφαρμογής της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθμ. ΥΠΠΟ/ΔΙΟΙΚ/ΤΔΠΕΦ/88157 (3) 

Τροποποίηση της απόφασης καθορισμού του αριθ¬ 
μού των ατόμων που θα απασχοληθούν με ανάθε¬ 
ση έργου, στο Επιμελητήριο Εικαστικών Τεχνών Ελ¬ 
λάδος. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΟΛΙΤΙΣΜΟΥ 

Έχοντας υπόψη: 

1. Την υπ’ αριθμ. ΥΠΠΟ/ΔΙΟΙΚ/ΤΔΠΕΦ/40352/18.5.2005 
κοινή απόφαση του Υφυπουργού Εσωτερικών , Δημόσιας 
Διοίκησης και Αποκέντρωσης και της Αναπληρώτριας 
Υπουργού Πολιτισμού, με την οποία καθορίστηκε ο αριθ¬ 
μός προσωπικού με ανάθεση έργου από το Επιμελητή¬ 
ριο Εικαστικών Τεχνών Ελλάδος (ΦΕΚ 745/Β72.6.2005). 

2. Την υπ’ αριθμ. 153.191/ΚτΠ 7263-Β/2.10.2006 απόφαση 
της Υπηρεσίας Διαχείρισης Επιχειρησιακού Προγράμ¬ 
ματος «Κοινωνία της Πληροφορίας» του Υπουργείου 
Οικονομίας και Οικονομικών, με θέμα: «Τροποποίηση 
ένταξης Πράξης στο Μέτρο 1.3 του Επιχειρησιακού Προ¬ 
γράμματος «Κοινωνία της Πληροφορίας» (ΕΠ ΚτΠ),με 
τίτλο, «Δημιουργία ελληνικού εικαστικού διαδικτυακού 
κόμβου». 

3. Την υπ’ αριθμ. 153.195/ΚτΠ 8064-Β/2.10.2006 απόφαση 
της Υπηρεσίας Διαχείρισης Επιχειρησιακού Προγράμμα¬ 
τος «Κοινωνία της Πληροφορίας» του Υπουργείου Οικο¬ 
νομίας και Οικονομικών, με θέμα: «Τροποποίηση ένταξης 
Πράξης στο Μέτρο 1.3 του Επιχειρησιακού Προγράμ¬ 
ματος «Κοινωνία της Πληροφορίας» (ΕΠ ΚτΠ), με τίτλο, 
«Ψηφιοποίηση ελληνικού εικαστικού περιεχομένου». 

4. Την υπ’ αριθμ. ΔΙΔΚ/Φ. 1/3/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτ. Δημόσιας 
Διοίκησης και Αποκέντρωσης» (ΦΕΚ 527/Β724.3.2004), 
όπως τροποποιήθηκε με την υπ’ αριθμ. 17398/13.9.2005 
όμοια της. (ΦΕΚ 1284/τ.Α'). 

5. Το υπ’ αριθμ. 1555/6.9.2006 έγγραφο του Επιμελη¬ 
τηρίου Εικαστικών Τεχνών Ελλάδος (Ν.Π.Δ.Δ εποπτευ¬ 
όμενο από το ΥΠ.ΠΟ), αποφασίζουμε: 

Α. Τροποποιούμε την υπ’ αριθμ. ΥΠΠΟ/ΔΙΟΙΚ/ΤΔΠΕΦ/ 
40352/18.5.2005 κοινή υπουργική απόφαση (ΦΕΚ 745/ 
Β72.6.2005), με την οποία καθορίστηκε ο αριθμός των 
ατόμων που θα απασχοληθούν με ανάθεση έργου, στο 
Επιμελητήριο Εικαστικών Τεχνών Ελλάδος (ΝΠΔΔ επο¬ 
πτευόμενο από το ΥΠ.ΠΟ), ως προς το σημείο Γ και 
ορίζουμε τις συνολικές αμοιβές των κατωτέρω ατόμων, 
όπως έχουν εγκριθεί σύμφωνα με το τεχνικό δελτίο 


κάθε έργου, καθώς και τον τρόπο καταβολής αυτών, 
(των αμοιβών), όπως αναλύονται, κατά έργο, ως εξής: 

«Δημιουργία ελληνικού εικαστικού διαδικτυακού κόμ¬ 
βου» 

- Μεταφραστές (αγγλικά): 22.400 € (σύνολο) (η αμοιβή 
θα καταβληθεί με την ολοκλήρωση του έργου). 

- Μεταφραστές (γαλλικά): 22.400 € (σύνολο) (η αμοιβή 
θα καταβληθεί με την ολοκλήρωση του έργου). 

«Ψηφιοποίηση εικαστικού περιεχομένου» 

- Μεταφραστές (αγγλικά): 24.300 € (σύνολο) (η αμοιβή 
θα καταβληθεί με την ολοκλήρωση του έργου). 

- Μεταφραστές (γαλλικά): 24.300 € (σύνολο) (η αμοιβή 
θα καταβληθεί με την ολοκλήρωση του έργου). 

Β. Κατά τα λοιπά ισχύει η ανωτέρω τροποποιούμενη 
απόφαση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΠΟΛΙΤΙΣΜΟΥ 

ΑΠΟΣΤ. ΑΝΔΡΕΟΥΛΑΚΟΣ ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. ΥΠΠΟ/ΔΝΣΑΚ/111702/3107 (4) 

Χαρακτηρισμός ως μνημείου του διωρόφου κτιρίου που 
βρίσκεται εντός του χαρακτηρισμένου ως παραδο¬ 
σιακού οικισμού Μακρινίτσας Πηλίου (Ν. Μαγνησί¬ 
ας), φερομένης ιδιοκτησίας «Παρασκευής Μαργα¬ 
ρίτου και ΣΙΑ Ο. Ε.» (διακριτικός τίτλος «Αρχοντικό 
Μαργαρίτη»), 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του ν. 1558/1985 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/26.7.1985. 

β) Του άρθρου 6 του ν. 3028/2002 «Για την προστασία 
των Αρχαιοτήτων και εν γένει της Πολιτιστικής Κληρο¬ 
νομιάς» (Φ.Ε.Κ. 153/Α/28.6.2002). 

γ) Του ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της 
Ευρώπης» (Φ.Ε.Κ. 61/Α/13.4.1992). 

δ) Του π.δ. 191/2003 (ΦΕΚ 146/Α/13.6.2003) «Οργανισμός 
Υπουργείου Πολιτισμού». 

2. Την υπουργική απόφαση με Α.Π. ΥΠΠΟ/ΔΟΕΠΥ/ΤΟ- 
ΠΥΝΣ/15/3696/20.1.2004 (ΦΕΚ 70/Β/20.1.2004) «Μεταβί¬ 
βαση αρμοδιοτήτων του Υπουργού Πολιτισμού στις 
Περιφερειακές...» καθώς και την Υπουργική Απόφα¬ 
ση ΥΠΠΟ/ΔΟΕΠΥ/ΤΟΠΥΝΣ/14/3698/20.1.2004 (ΦΕΚ 70/ 
Β/20.1.2004) «Οργάνωση και Λειτουργία των Συμβουλίων 
του ν. 3028/2002 στο Υπουργείο Πολιτισμού». 

3. Το χαρακτηρισμό της Μακρινίτσας ως παραδοσια¬ 
κού οικισμού (Φ.Ε.Κ. 594/Δ/13.11.1978, 374/Δ/4.7.1980, 383/ 
Δ/15.6.1997) σε συνδυασμό με την υπουργική απόφαση 
ΥΠΠΟ/ΔΙΛΑΠ/Γ/1726/27609/28.6.1985 που δημοσιεύτηκε 
στο Φ.Ε.Κ. 440/Β/15.7.1985 και με την οποία χαρακτη¬ 
ρίστηκε το «Αρχοντικό Τοπάλη» που λειτουργεί ως 
Μουσείο Λαϊκής Τέχνης και Ιστορίας του Πηλίου, την 
υπουργική απόφαση ΥΠΠΟ/ΔΙΛΑΠ/Γ/2876/45575/25.11.1986 
που δημοσιεύτηκε στο Φ.Ε.Κ. 905/Β/22.12.1986 και με την 
οποία χαρακτηρίστηκε η «Οικία Τσούκα», την υπουργική 

απόφαση ΥΠΠΟ/ΔΙΛΑΠ/Γ/2623/44507/12,9.1985 που δη¬ 
μοσιεύτηκε στο Φ.Ε.Κ. 830/Β/2.10.1995 και με την οποία 
χαρακτηρίστηκαν σαράντα κρήνες στη Μακρινίτσα Πη- 
λίου μεταξύ των οποίων και η «Κρήνη Τσούκα» και το 
γεγονός ότι το εξεταζόμενο ακίνητο βρίσκεται πληρσίον 
του Ι.Ν. της Μεταμορφώσεως του Σωτήρος που έχει 
κατασκευαστεί το 1787 δηλ. είναι προγενέστερος του 
1830 και προστατεύεται από την 7η Εφορείας Βυζαντι¬ 
νών Αρχαιοτήτων. 

4. Το με υπ’ αριθμ. ΥΠΠΟ/ΥΝΜΤΕ Θεσσαλίας/ 1372/ 
5.7.2006 έγγραφο της Υπηρεσίας Νεωτέρων Μνημείων 
και Τεχνικών'Εργων Θεσσαλίας με το οποίο διαβιβάστη¬ 
κε στη Διεύθυνση Νεώτερης και Σύγχρονης Αρχιτεκτο¬ 
νικής Κληρονομιάς (Δ.Ν.Σ.Α.Κ.) ο φάκελος της υποθέσε- 
ως, το με υπ’ αριθμ.ΥΠΠΟ/ΔΝΣΑΚ/105935/2978/30.11.2006 
έγγραφο της Δ.Ν.Σ.Α.Κ. με το οποίο διαβιβάστηκε η ει¬ 
σήγηση στους ιδιοκτήτες, τη δια τηλεομοιοτυπίας απά¬ 
ντηση των ιδιοκτητών με ημερομηνία 4.12.2006 και το 
με υπ’ αριθμ. ΥΠΠΘ/ΔΝΣΑΚ/61145/1715/4.12.2006 έγγραφο 
της Δ.Ν.Σ.Α.Κ. με το οποίο διαβιβάστηκε το θέμα στο 
Κεντρικό Συμβούλιο Νεωτέρων Μνημείων (Κ.Σ.Ν.Μ.) 

5. Την εισήγηση της Διεύθυνσης Νεώτερης και Σύγ¬ 
χρονης Αρχιτεκτονικής Κληρονομιάς, την πρόταση της 
Υπηρεσίας Νεωτέρων Μνημείων και Τεχνικών'Εργων 
Θεσσαλίας και τα λοιπά στοιχεία του φακέλου 

6. Την κατά πλειοψηφία γνωμοδότηση του Κεντρικού 
Συμβουλίου Νεωτέρων Μνημείων με αριθμό Πρακτικού 
41/7.12.2006 (αρ. θέματος 7), αποφασίζουμε: 

Χαρακτηρίζουμε ως μνημείο το διώροφο κτίριο που 
βρίσκεται εντός του χαρακτηρισμένου ως παραδο¬ 
σιακού οικισμού Μακρινίτσας Πηλίου (Ν. Μαγνησίας), 
φερομένης ιδιοκτησίας «Παρασκευής Μαργαρίτου και 
ΣΙΑ Ο.Ε.» (διακριτικός τίτλος «Αρχοντικό Μαργαρίτη»), 
σύμφωνα με τις διατάξεις του άρθρου 6 παρ. 1β του 
ν.3028/2002, διότι πρόκειται για ενδιαφέρον και χαρα¬ 
κτηριστικό κτίριο, αντιπροσωπευτικό δείγμα της λαϊκής 
αρχιτεκτονικής του 19ου αιώνα και η αποκατάσταση 
και διατήρηση του θα συμβάλει αποφασιστικά στην 
προστασία της φυσιογνωμίας της Μακρινίτσας και 
παράλληλα θα αναβαθμίσει τον περιβάλλοντα χώρο 


των λοιπών κτιρίων, που τυγχάνουν της προστασίας 
του Υπουργείου Πολιτισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2007 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

(5) 

Απόκτηση της ελληνικής ιθαγένειας από την ομογενή 
ΧΑΤΖΙΝΟΒΑ ΝΑΝΤΙΑ (ΚΗΑΩΖΗΥΝΟνΑ ΝΑΩΙΥΑ) του 
Ιβάν και της Μαρίας και το ανήλικο τέκνο της ΧΑ- 
ΤΣΙΚ ΘΕΟΔΩΡΑ του Βολοντιμίρ Χάτσικ και της Νά- 
ντιας Χατζίνοβα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την υπ’ αριθμ. Κ11391/9747/5.12.2006 απόφαση του 
Γεν. Γραμματέα της Περιφέρειας Δυτικής Ελλάδος, που 
εκδόθηκε σύμφωνα με τις διατάξεις του άρθρου 1 του 
ν.2790/2000 (ΦΕΚ 24 Α716.2.2000), όπως τροποποιήθηκε 
από τον ν.2910/2001 (ΦΕΚ 91/2.5.2001 τ.Α') «Είσοδος και 
παραμονή αλλοδαπών στην Ελλάδα, Κτήση της Ελληνι¬ 
κής Ιθαγένειας με πολιτογράφηση και άλλες διατάξεις», 
γίνεται δεκτή η από 23.6.2005 αίτηση της ομογενούς 
ΧΑΤΖΙΝΟΒΑ ΝΑΝΤΙΑ (ΚΗΑϋΖΗΥΝΟνΑ ΝΑϋΙΥΑ) του Ιβάν 
και της Μαρίας, που γεννήθηκε το έτος 1976 στην Ου¬ 
κρανία, κατόχου διαβατηρίου αριθ. ΑΕ 546759, κατοίκου 
Πατρών, οδός Βύρωνος 80-84, με την οποία ζητά την 
απόκτηση της Ελληνικής Ιθαγένειας της ιδίας και του 
ανήλικου τέκνου της ΧΑΤΣΙΚ ΘΕΟΔΩΡΑΣ του Βολοντι¬ 
μίρ Χάτσικ και της Νάντιας Χατζίνοβα,που γεννήθηκε 
το έτος 2004 στο Ρίο του Ν. Αχαίας. 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΣ ΤΣΩΛΗΣ 

